ผมมีอาการท้องเสียมา4-5วันแล้วไปพบแพทย์​ฉีดยาฆ่าเชื้อแล้วแต่ยังไม่หาย อาการที่มี ก็ 1ท้องเสียถ่ายวันละเกือบ10ครั้งหรือมากกว่า10 2ปวดท้องตลอด 3มีอาการท้องร้องตลอดเวลา พอมีอาการแบบนี้ก็เริ่มที่กินไรไม่ลง และอาเจียนออกมาด้วยทั้งๆที่ไม่ค่อยได้กินอะไร อยากสอบถามว่าอาการแบบนี้เกิดจากอะไรครับและควรรักษายังไง
สวัสดีค่ะ อาการถ่ายเหลวดังกล่าวมา อาจจะเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไม่มีน้ำย่อยในสารอาหารบางชนิด-โรคลำไส้แปรปรวน แต่มักต้องมาเป็นเรื้อรังเกิน 1 เดือนจากอาการเข้าได้กับภาวะอาหารเป็นพิษมากที่สุดการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด ในคนปกติ ภาวะอาหารเป็นพิษมักจะค่อยๆดีขึ้นได้เอง เมื่อถ่ายหรืออาเจียนออกมาจนหมดแล้วหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.